# Kup Község Roma Nemzetiségi Önkormányzat Képviselő-testülete

**8595 Kup Fő utca 76.**

Szám: Pk. 33-74/2023.

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2023. december 8-án 15.30 órakor megtartott közmeghallgatásról.

**Ülés helye:** Polgármesteri Hivatal

Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

Lakosság részéről megjelent: 5 fő.

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az közmghallgatást megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Beszámoló az önkormányzat 2023. évi tevékenységéről, 2024. évi tervekről

**Sárközi Tibor elnök** köszöntötte a megjelenteket, imertette a roma nemzetiségi önkormányzat 2023. évi tevékenységét.

Elmondta, hogy sajnos kevés pénz áll rendelkezésre az önkormányzatnak, így nagyobb rendezvényeket tartani, neves fellépőket hivni rendezvényeikre nincs lehetőség.

Megtartották a húsvéti játszóházat, a helyi német nemzetiségi önkormányzat és a települési önkormányzat együttműködésével. Sajnos, a program nem túl sikeres lett, kevés volt a résztvevő, de természetesen az édességcsomagot a távollevők is megkapták.

2023. augusztus 19-én tartották a „Roma Nemzetiségi Napot” lecsófesztivállal egybekötve, itt a megjelentek száma már magasabb volt, a rendezvény sikeres volt.

December 10-én „adventi készülődés” címmel tartanak rendezvényt, ahol a szabadprogramok mellett kiosztásra kerülnek a szaloncukor-édesség csomagok is.

Elmondta még, hogy sajnos a közösséghez tartozók száma csökkent, elköltöztek a településről. Próbálnak újabb tagokat toborozni.

2024-ben kerül sor választásra, szeretnék, ha a roma nemzetiségi önkormányzat továbbra is sikeresen működne.

Kérte a véleményeket, hozzászólásokat.

Hozzászólás nem volt, a közmeghallgatás az elnök 15.45 órakor bezárta.

K.m.f.

*Sárközi Tibor Nagy István Zoltán*

*elnök jkv. hitelesítő*