# Kup Község Roma Nemzetiségi

# Önkormányzat Képviselő-testülete

**8595 Kup Fő utca 76.**

Szám: Pk. 33-6/2023.

## **J E G Y Z Ő K Ö N Y V**

### **Készült:** Kup Község Roma Nemzetiségi Önkormányzat Képviselő-testületének 2023. december 8-án 15.00 órakor megtartott képviselő-testületi üléséről.

**Ülés helye:** Polgármesteri Hivatal

Kup Fő utca 76.

**Jelen vannak**: Sárközi Tibor elnök

Nagyné Sárközi Szandra elnökhelyettes

Nagy István Zoltán képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Sárközi Tibor elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. Adventi készülődés c.rendezvény szervezése
2. 2024. évi belső ellenőrzési terv

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

**1) „Adventi készülődés” szervezése**

**Előadó:** **Sárközi Tibor elnök**

**Sárközi Tibor elnök** szóbeli előterjesztésben ismertette a napirendet: hagyományaikhoz híven idén is szerveznek karácsony előtt összejövetelt a közösség tagjai részére. A tervezett programot a mellékelt meghívó tartalmazza. Tervezett időpont 2023. december 10. (jkv. 3. melléklete)

Az összejövetel keretében kerül sor a mikulás csomagok, szaloncukor kiosztására is a részt vevők részére. A programban adventi díszek készítése, zenehallgatás, beszélgetés, receptcsere stb. szerepel. A részletes programot már előzetesen egyeztették a képviselőkkel. Javasolja, hogy aki nem vesz részt a rendezvényen, azt követően az édességet, szaloncukrot részére a képviselők otthonukban adják át. Kérte a véleményeket, javasolta a program elfogadását.

A képviselők a javaslattal egyetértettek.

Az elnök kérte a képviselőket a szavazásra:

Kup Község Roma Nemzetiségi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**10/2023. (XII.8. ) KRNÖ határozat**

Kup község Roma Nemzetiségi Önkormányzat Képviselő-testülete 2023. december 10-én 15.00 órától a helyi kultúrházban programot szervez a közösség tagjai részére „adventi készülődés” címmel.

A rendezvényen étel-ital fogyasztás, zenehallgatás, adventi diszek készítése, kötetlen beszélgetés a program.

A rendezvényen kerül átadásra a résztvevők részére az édesség- szaloncukor csomag .

A porgramon részt nem vevő közösségi tagok részére a rendezvényt követően a képviselők házhoz szállítják a csomagot.

**2.) 2024. évi belső ellenőrzési terv**

**Előadó: Sárközi Tibor elnökhelyettes**

**Sárközi Tibor elnök** megállapította, hogy a napirend anyagát a képviselők a meghívóval együtt kézhez kapták. (jkv. 4. melléklete). Kérte a véleményeket, javasolta a terv elfogadását.

Hozzászólás nem volt, az elnök kérte a képviselőket a szavazásra:

Kup község Roma Nemzetiségi Önkormányzata 3 igen szavazattal – ellenszavazat és tartózkodás nélkül – az alábbi határozatot hozta:

**11/2023. (XII.8.) KRNÖ határozat**


Kup Község Roma Nemzetiségi Önkormányzat Képviselő-testülete a 2024. évi belső ellenőrzési tervét az előterjesztés szerint elfogadja.

Felkéri a képviselő-testület az elnököt, hogy a döntésről a Pápakörnyéki Önkormányzatok Feladatellátó Társulását értesítse.

**Felelős:** elnök

**Határidő**: 2023. december 31.

A döntést követően a képviselő-testület tagjai egyeztettek a részletes programról, terveikről, majd az elnök az ülést 15.30 órakor bezárta, ezt követően közmeghallgatást tartottak.

**